smcproject/ml-wiki-sentences huggingface dataset:
മസ്താങ് ജനങ്ങൾ കൂടുതലും കാളി ഗന്ധകി നദിയ്ക്കു സമീപമാണു താമസിക്കുന്നത്.
സമുദ്രനിരപ്പിൽനിന്നും 2800–3900 മീറ്റർ പൊക്കത്തിലാണ് ഈ പ്രദേശം.
ഇവിടത്തെ കഠിനമായ സാഹചര്യം കാരണം നേപ്പാളിന്റെ കീഴ്ഭാഗത്തേയ്ക്ക് ഇവിടത്തെ ജനങ്ങൾ തണുപ്പുകാലസഞ്ചാരം നടത്തുന്നു.
മസ്താങ് ജില്ലയുടെ ഭരണനിയന്ത്രണകേന്ദ്രം ജൊംസോം എന്ന സ്ഥലത്താണ്.
ഇതാണിതിന്റെ തലസ്ഥാനം.
കാങ്ബേണിയിൽ നിന്നും 8 കിലോമീറ്റർ തെക്കായാണീ പ്രദേശം സ്ഥിതിചെയ്യുന്നത്.
1962 മുതൽ മസ്താങിനു ജൊംസോമിൽ ഒരു വിമാനത്താവളം ഉണ്ട്.
1992 മുതൽ പടിഞ്ഞാറൻ വിനോദസഞ്ചാരത്തിനായി ഈ പ്രദേശം തുറന്നുനൽകി.
ഭൂമിശാസ്ത്രം Tangbe village from above Gyakar village across the gorge Kali Gandaki riverbed in Nepal's Upper Mustang.
View from Thsele down to the Kali Gandaki river and the fields of Chusang village, with Nilgiri's steep north face.
ഗന്ധകി നദിയാണ് മസ്താങിന്റെ പ്രധാന ജലസ്രോതസ്സ്.
ഈ നദി മസ്താങിൽനിന്നും നേപ്പാളിന്റെ തെക്കുഭാഗത്തേയ്ക്ക് ഒഴുകുന്നു.
മസ്താങിനെ കുറുകെ സഞ്ചരിക്കുന്നു.
ഈ നദിക്കു സമാന്തരമായി ഒരു പുരാതനപാതയുണ്ട്.
ഇതുവഴി ഇന്ത്യയിൽനിന്നും ടിബറ്റിലേയ്ക്ക് വാണിജ്യപാതയുണ്ടായിരുന്നു.
ഉപ്പിനുവേണ്ടിയുള്ള വാണിജ്യം ആയിരുന്നു ഇന്ത്യയുമായി ആന്ന് നടന്നിരുന്നത്.
തെക്കൻ മസ്താങ് ജില്ലയിലൂടെ നദിയൊഴുകുന്ന സ്ഥലത്ത് കാളി-ഗന്ധകി ഗോർജ് ഉണ്ട്.
ചില കണക്കുകളിൽ ഇതാണത്രേ ലോകത്തിലെ തന്നെ എറ്റവും ആഴമുള്ള ഗോർജ്.
പരമ്പരാഗതമായ മസ്താങിനു (ലോ രാജ്യം)53 കിലോമീറ്റർ വടക്കുതെക്കു വീതിയും 60 കിലോമീറ്റർ കിഴക്കു പടിഞ്ഞാറ് നീളവുമുണ്ടായിരുന്നു.
ഈ രാജ്യത്തിന്റെ ഏറ്റവും ഉയരം കുറഞ്ഞ പ്രദേശത്തിനു 2750 മീ.
ആയിരുന്നു ഉയരം.
ഗതാഗതം ചരിത്രം Raja Jigme Dorje Palbar Bista.
ടൂറിസം Rigsum Gönpo and Buddhist prayer flags at the entrance of Samar ജനകീയസംസ്കാരത്തിൽ ഇതും കാണൂ Jomsom Airport Mustang Caves Tangbe അവലംബം പുസ്തകസൂചി Michel Peissel (1967).
Mustang – A lost Tibetan Kingdom .
Dutton, New York.
Clara Marullo (1995).
The Last Forbidden Kingdom, Mustang: Land of Tibetan Buddhism .
Photographs by Vanessa Schuurbeque.
Charles E. Tuttle Co., Ltd., Rutland, Vermont.
ISBN 0-8048-3061-4 0-8048-3061-4.
Peter Matthiessen (1996).
East of Lo Monthang – In the Land of Mustang .
Photography by Thomas Laird.
Shambhala Publications, Berkeley, Cal. ഡോക്യുമെന്ററികൾ Lost Treasures of Tibet Archived 2013-02-25 at the Wayback Machine .
, 2003-2-18.
Steve Chao: Mustang: A Kingdom on the Edge .
Al Jazeera Correspondent, 2012-2-20.
The Last Lost Kingdom , a Feature Documentary by Larry Levene.
അപ്രസ്തുതപ്രശംസ (അലങ്കാരം)
മലയാളവ്യാകരണത്തിലെ ഒരു അലങ്കാരമാണ്‌ അപ്രസ്തുതപ്രശംസ .
അപ്രസ്തുതപ്രശംസാഖ്യമപ്രസ്തുതമുരയ്ക്കതാൻ
വർണ്ണ്യത്തിന് പ്രസ്തുതമെന്നും അവർണ്ണ്യത്തിന് അപ്രസ്തുതമെന്നും ഇവിടെ ഉദ്ദേശിച്ചിരിക്കുന്നു.
വർണ്ണിച്ചു കൊണ്ടിരിക്കുന്ന വസ്തുവിന് പകരം അതിനോട് സാമ്യമുള്ള മറ്റൊരു വസ്തുവിനെ വർണ്ണിക്കുന്നതാണ് അപ്രസ്തുത പ്രശംസ.
“സ്വൈരം മൃഗങ്ങൾ വാഴുന്നു പരാരാധനമെന്നിയേ”
യജമാനനെ സ്തുതിച്ച് നാണം കെട്ടു കഴിയുന്ന സേവകനെക്കുറിച്ചാണ് കവി പറയുന്നത്.
യജമാനനെ സ്തുതിക്കുന്ന സേവകൻറെ ഗതികേട് എന്ന പ്രസ്തുതത്തെ, കാട്ടിലെ മൃഗങ്ങൾ അന്യരെ സ്തുതിക്കാതെ സ്വൈരമായി കഴിയുന്നു, എന്ന അപ്രസ്തുതം കൊണ്ട് കവി വർണ്ണിച്ചിരിക്കുന്നു.
അപ്പർ കൾസ്കാഗ്, അലാസ്ക
അപ്പർ കൾസ്കാഗ് ബെഥേൽ സെൻസസ് മേഖലയിലുള്ള , യു.എസ്. സ്റ്റേറ്റായ അലാസ്കയിലെ ഒരു പട്ടണമാണ്.
2010 ലെ സെൻസസ് പ്രകാരം ജനസംഖ്യ 210 ആണ്.
അപ്രമാദിത്വം ഇംഗ്ലീഷ് വിലാസം https://ml.wikipedia.org/wiki/Infallibility
തെറ്റുകൾക്ക് അതീതരായിരിക്കുക എന്നതാണ് മതപരമായി ഇതിന്നർഥം.
തെറ്റുകൾക്ക് അതീതമായ ഒരു അധികാരശക്തിയെക്കുറിച്ചുള്ള അന്വേഷണവും അതിന്റെ അംഗീകാരവും എല്ലാം പ്രമുഖമതങ്ങളിലുമെന്നപോലെ നിരവധി സാമൂഹ്യ-രാഷ്ട്രീയ സംഘടനകളിലും നിലനിൽക്കുന്നു.
ഓരോ മതത്തിനും അതിന്റേതായ നിയമങ്ങളും ആചാരങ്ങളും ഉണ്ട്.
ഇവ അപ്രമാദിത്വമുള്ളവയാണെന്നും അതുകൊണ്ട് അലംഘനീയങ്ങളാണെന്നും കണക്കാക്കപ്പെട്ടുവരുന്നു.
ബുദ്ധമതം , ഇസ്ലാംമതം , ഹിന്ദുമതം , സിക്കുമതം, സരതുഷ്ട്രമതം തുടങ്ങിയ മതങ്ങൾ തെറ്റുകൾക്കതീതമായ വിശുദ്ധപ്രമാണങ്ങളേയും വിശുദ്ധ നിയമസംഹിതകളേയും അംഗീകരിക്കുന്നു.
ഋഷിപ്രോക്തങ്ങളായ വേദങ്ങൾ തെറ്റുകൾക്കതീതമാണെന്ന് വിശ്വസിക്കപ്പെടുന്നു.
ശ്രീശങ്കരന്റെ സിദ്ധാന്തങ്ങൾക്ക് അപ്രമാദിത്വം അവകാശപ്പെട്ടിരുന്നു.
സാമൂഹ്യ-രാഷ്ട്രീയ സംഘടനകളും തെറ്റുകൾക്കതീതമായ ഒരധികാരനേതൃത്വത്തിൽ വിശ്വസിക്കുന്നു.
രാഷ്ട്രം, ക്രൈസ്തവസഭ എന്നിവയോളം തന്നെ പഴക്കമുള്ളതാണ് രാഷ്ട്രീയവും മതപരവുമായ ഈ വിശ്വാസം.
എന്നാൽ മതത്തിലാണ് ഈ വിശ്വാസം കൂടുതലായിട്ടുള്ളത്.
കത്തോലിക്കരുടെ വിശ്വാസം
റോമൻ കത്തോലിക്കാസഭയ്ക്കും അതിന്റെ മേലധ്യക്ഷനായ മാർപാപ്പായ്ക്കും തെറ്റുപറ്റുകയില്ലെന്ന് കത്തോലിക്കർ വിശ്വസിക്കുന്നു.
ധാർമികമായും വിശ്വാസപരമായും ഉള്ള കാര്യങ്ങളിൽ കത്തോലിക്കാസഭയുടെ വക്താവായി മാർപാപ്പാ പുറപ്പെടുവിക്കുന്ന അഭിപ്രായങ്ങൾ സഭയുടെ ഏകകണ്ഠമായ യോജിപ്പ് ഇല്ലാതിരുന്നാൽ പോലും അപ്രമാദിത്വമുള്ളതാണെന്ന് 1870-ലെ ഒന്നാം വത്തിക്കാൻ സുന്നഹദോസിൽ പ്രഖ്യാപിക്കപ്പെട്ടു.
രണ്ടാം വത്തിക്കാൻ സുന്നഹദോസിൽ കേവലം വാക്കുകൾക്കല്ല, പ്രത്യുത, സഭയുടെ അടിസ്ഥാനപരമായ പഠിപ്പിക്കലിന് (teachings) ആണ് അപ്രമാദിത്വം എന്ന അഭിപ്രായം പ്രബലപ്പെട്ടു.
ഈശ്വരന് തെറ്റുപറ്റുകയില്ല; അദ്ദേഹത്തിന്റെ കല്പനകൾ അതുകൊണ്ട് തെറ്റായിരിക്കുകയില്ല.
ഈ കല്പനകൾ അനുയായികളെ പഠിപ്പിക്കുന്നതിന് അദ്ദേഹം കത്തോലിക്കാസഭയെ ചുമതലപ്പെടുത്തി.
ഈ സഭയുടെ പ്രതിനിധിയാണ് മാർപാപ്പാ.
അതുകൊണ്ട് അദ്ദേഹത്തിനും തെറ്റുപറ്റുകയില്ല എന്ന് അവർ വാദിച്ചു.
ക്രിസ്ത്യാനികളുടെ ഇടയനും ഗുരുവും എന്ന നിലയിൽ സ്വന്തം അപ്പോസ്തലിക അധികാരം ഉപയോഗിച്ച് സഭ അനുവർത്തിക്കേണ്ട വിശ്വാസപ്രമാണത്തെയോ ധാർമിക സിദ്ധാന്തത്തെയോ പറ്റി മാർപാപ്പാ സംസാരിക്കുമ്പോൾ അദ്ദേഹത്തിനുള്ള അപ്രമാദിത്വം അനിഷേധ്യമാണ് എന്ന് കത്തോലിക്കർ വിശ്വസിക്കുന്നു.
മാർപാപ്പാ എല്ലാ തെറ്റുകൾക്കും അതീതനാണെന്ന വിശ്വാസത്തോട് സെന്റ് തോമസ് അക്വിനാസ് (1227-74) യോജിച്ചു.
ദൈവശാസ്ത്രത്തിന്റെ ഭാഗമായി ഈ ആശയത്തെ ആദ്യമായി പ്രതിപാദിച്ചത് ഇദ്ദേഹമാണ്.
അമലോത്ഭവ ത്തെപ്പറ്റിയുള്ള പീയൂസ് ഒൻപതാമൻ മാർപാപ്പായുടെ (1792-1878) പ്രസ്താവനയിൽ അപ്രമാദിത്വത്തെപ്പറ്റിയും പരാമർശമുണ്ട്.
ഒരു നിശ്ചിത വാക്യത്തിൽ ഉൾക്കൊള്ളുന്ന സത്യം വിശ്വാസികൾ അംഗീകരിക്കണമെന്നും അല്ലെങ്കിൽ അവരെ അവിശ്വാസികളായി മുദ്രകുത്തുമെന്നും അതിൽ പറയുന്നു.
ബൈബിളിന്റെ അപ്രമാദിത്വം
ബൈബിളിന്റെ അപ്രമാദിത്വം മിക്കവാറും എല്ലാ ക്രൈസ്തവ സഭകളും അംഗീകരിക്കുന്നു.
അപ്രമാദിത്വം ആർക്ക്, എവിടെ എന്നതിനെക്കുറിച്ച് വിവിധ ക്രൈസ്തവ വിഭാഗങ്ങൾ തമ്മിൽ അഭിപ്രായവ്യത്യാസങ്ങളുണ്ട്.
ഇസ്ലാംമതവും അപ്രമാദിത്വത്തിൽ വിശ്വസിക്കുന്നു.
അക്ബർ ചക്രവർത്തിയെ ജനങ്ങളുടെ മതാധ്യക്ഷനും രാജാവും ആയിട്ടാണ് കണക്കാക്കിയിരുന്നത്.
ഇസ്ലാംമതസംബന്ധിയായ ഏതു പ്രശ്നത്തെക്കുറിച്ചും ആധികാരികമായി തീരുമാനം എടുക്കുന്നതിന് അക്ബർക്ക് അധികാരം നൽകി.
തീരുമാനങ്ങൾ ഖുർആൻ അനുസരിച്ചായിരിക്കണമെന്നു മാത്രം.
ഇതുകൂടികാണുക അമലോദ്ഭവം പുറംകണ്ണികൾ http://www.newadvent.org/cathen/07790a.htm http://www.christiananswers.net/q-acb/acb-t002.html http://www.ewtn.com/faith/teachings/papac2.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്രമാദിത്വം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്രേം ഇംഗ്ലീഷ് വിലാസം https://ml.wikipedia.org/wiki/Ephrem_the_Syrian
സുറിയാനി സഭാപിതാക്കൻമാരിൽ പ്രശസ്തനായ ഗ്രന്ഥകാരനും മതപണ്ഡിതനുമായിരുന്നു വിശുദ്ധ അപ്രേം .
സിറിയാക്കാരൻ അപ്രേം (Ephrem the Syrian) എന്ന പേരിലും ഇദ്ദേഹം അറിയപ്പെടുന്നു.
വടക്കൻ മെസപ്പൊട്ടാമിയായിലെ നിസിബിസ് എന്ന സ്ഥലത്ത് എ.ഡി. 306-ൽ ജനിച്ചു.
ശെമ്മാശനായി അഭിഷിക്തനായെങ്കിലും പൂർണപുരോഹിതപദവി ഇദ്ദേഹത്തിന് നൽകപ്പെട്ടില്ല.
നിസിബിസിലെ യാക്കോബിന്റെ ശിഷ്യനായിരുന്ന അപ്രേം അദ്ദേഹത്തിനൊപ്പം 325-ൽ നിഖ്യായിൽ ചേർന്ന സുന്നഹദോസിൽ പങ്കെടുത്തിരുന്നു.
ഡി. 363-ൽ നിസിബിസിനെ പേർഷ്യക്കു കൈമാറാൻ നിർബ്ബന്ധിതനായ റോമാ ചക്രവർത്തി ജോവിനിയൻ, നഗരത്തിലെ ക്രിസ്ത്യാനികളോട് അവിടം വിട്ടുപോകാൻ ആവശ്യപ്പെട്ടു.
തുടർന്ന് അപ്രേം എദേസ്സായിലേക്ക് താമസം മാറുകയും അവിടെ അധ്യാപനത്തിലും ഗ്രന്ഥരചനയിലും മുഴുകി കഴിയുകയും ചെയ്തു.
അവിടെവച്ച് 373 ജൂൺ 9-ന് അദ്ദേഹം മരിച്ചു.
ഇദ്ദേഹത്തിന്റെ ഓർമദിവസമായി ഫെബ്രുവരി 1 ആയിരുന്നു മുൻകാലങ്ങളിൽ ആചരിച്ചുവന്നത്.
ഇന്ന് പാശ്ചാത്യസഭകൾ ജൂൺ 18-ന് (പൌരസ്ത്യസഭകൾ ജനുവരി 28-ന്) ആചരിച്ചുവരുന്നു.
ഗീതങ്ങൾ വിശുദ്ധ അപ്രേം
വേദപുസ്തകവ്യാഖ്യാതാവ്, 'വേദവ്യതിചലങ്ങളുടെ' വിമർശകൻ എന്നീ നിലകളിലും മികവു കാട്ടിയെങ്കിലും, അപ്രേമിന്റെ ഏറ്റവും സ്ഥായിയായ സംഭാവന, ഭക്തിഗാന രചയിതാവ് എന്ന നിലയിലാണ്.
പരിശുദ്ധാത്മാവിന്റെ വീണ അഥവ രൂഹയുടെ കിന്നരം (Harp of the Holy Spirit) എന്ന് അപ്രേം വിശേഷിപ്പിക്കപ്പെട്ടിട്ടുണ്ട്.
സുറിയാനിക്രിസ്തീയപാരമ്പര്യത്തിലെ ഏറെ മാനിക്കപ്പെടുന്ന ഘടകങ്ങളിലൊന്നാണ് അപ്രേമിന്റെ സംഗീതപൈതൃകം.
അദ്ദേഹത്തിന്റെ ഗാനങ്ങൾ സുറിയാനി ഭക്തിസാഹിത്യത്തിലെ ഏറ്റവും മികച്ച കൃതികളാണ്.
ഗ്രീക്ക് ഭാഷയിലെ ഭക്തിഗീതങ്ങൾക്ക് പോലും അവ പ്രചോദനമായി.
പാശ്ചാത്യസഭയുമായുള്ള താരതമ്യത്തിൽ പൗരസ്ത്യസഭയിലെ ആരാധനാക്രമം കൂടുതൽ സംഗീതമയമാകുന്നതിന് അപ്രേമിന്റെ രചനകൾ കാരണമായി.
ആവർത്തനങ്ങൾ കൊണ്ടും അലങ്കാരങ്ങളുടെ ആധിക്യം കൊണ്ടും ആധുനിക സാഹിത്യാസ്വാദകൻമാർക്ക് അപ്രേമിന്റെ ഗീതങ്ങൾ ആകർഷകമായി തോന്നണമെന്നില്ലെങ്കിലും, അക്കാലത്ത് അവയ്ക്ക് ജനമധ്യത്തിൽ നല്ല സ്വീകരണം ലഭിച്ചിരുന്നു.
അവയിൽ പലതും ഇന്നും ഉപയോഗത്തിലിരിക്കുന്നു.
ബൈബിളിലെ ചില പുസ്തകങ്ങൾക്ക് അപൂർണവ്യാഖ്യാനങ്ങൾ ഇദ്ദേഹം തയ്യാറാക്കിയിട്ടുണ്ട്.
അവയിൽ പലതും ലഭ്യമല്ല.
ചില ഭാഗങ്ങൾ അർമീനിയൻ, ഗ്രീക് , കോപ്റ്റിക്, എത്യോപ്യൻ-ഭാഷകളിൽ തർജുമകളായി അവശേഷിച്ചിട്ടുണ്ട്.
രചനാശൈലി വിശുദ്ധ അപ്രേം  (വലത്), കൂടെ വിശുദ്ധ ഗീവർഗ്ഗീസും വിശുദ്ധ ഡമാസിനും(മുകളിൽ)
അലങ്കാരങ്ങളും പ്രതിരൂപാടിസ്ഥിതവ്യാഖ്യാങ്ങളും (typology) നിറഞ്ഞതായിരുന്നു അപ്രേമിന്റെ ശൈലി.
എല്ലാറ്റിനേയും അദ്ദേഹം മാനവരക്ഷക്കായുള്ള ദൈവത്തിന്റെ നിഗൂഢപദ്ധതിയുടെ ഭാഗമായി വിശദീകരിച്ചു.
ഉദാഹരണമായി, യേശുവിനെ തറച്ച കുരിശുമരത്തിന്റെ തടിയുടെ പ്രാധാന്യം അദ്ദേഹം വിവരിച്ചത് നോഹയുടെ പേടകത്തിന്റേയും അറിവിന്റെ വൃക്ഷത്തിന്റേയും തടിയുമായി ബന്ധിപ്പിച്ചാണ്.
അറിവിന്റെ മരം ആദത്തിനു മരണവും, പേടകത്തിന്റെ മരം നോഹക്കു രക്ഷയും നൽകിയപ്പോൾ, കുരിശുമരം വഴി യേശു മനുഷ്യരാശി മുഴുവനേയും ജീവനിലേക്കു നയിച്ചു എന്നായിരുന്നു അദ്ദേഹത്തിന്റെ വീക്ഷണം.
നുറുങ്ങുകൾ പരിശുദ്ധാത്മാവിനെ പരാമർശിക്കുമ്പോൾ തന്റെ ഗീതങ്ങളിൽ അപ്രേം ഉപയോഗിക്കുന്നത് purusha limga.
ഭക്തിഗാനരചനയിൽ പൗരസ്ത്യക്രിസ്തീയതയിലെ തന്റെ മുൻഗാമിയായിരുന്ന ബാർ-ദാസിയനെ മനിക്കേയവാദത്തിന്റെ ഉപജ്ഞാതാവായ "മനിയുടെ ഗുരു" എന്നു വിളിച്ചു വിമർശിക്കുന്ന അപ്രേം, ബാർ ദാസിയന്റെ ഗീതങ്ങളുടെ ആസ്വാദ്യത സമ്മതിക്കുകയും അദ്ദേഹത്തിന്റെ രാഗങ്ങളോടുള്ള കടപ്പാട് ഏറ്റുപറയുകയും ചെയ്തു.
പുറംകണ്ണികൾ http://www.catholic.org/saints/saint.php?saint_id=3 http://www.americancatholic.org/features/saints/saint.aspx?id=1409 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്രേം, വിശുദ്ധ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം 1 2 John Healey: "Eastern Spirituyality from Ephraim the Syrian to Isaac of Nineveh" - Zondervan Handbook to the History of Christianity-യിലെ ലേഖനം (പുറം 112) ↑ വിശുദ്ധ അപ്രേം, കത്തോലിക്കാവിജ്ഞാനകോശം 1 2 3 ഡയർമെയ്ഡ് മക്കല്ലക്, "ക്രിസ്റ്റ്യാനിറ്റി: ദ ഫസ്റ്റ് ത്രീ തൗസന്റ് ഇയേഴ്സ് (പുറങ്ങൾ 182-83) ↑ കെന്നത്ത് സ്കോട്ട് ലട്ടൂറെറ്റ്, എ ഹിസ്റ്ററി ഓഫ് ക്രിസ്റ്റ്യാനിറ്റി (പുറം 207)
അപ്പർകുട്ടനാട‌് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുട്ടനാട് പ്രത്യേക ഭൂപ്രകൃതിയുള്ള പ്രദേശമാണ് നദികളും തോടുകളും പാടശേഖരങ്ങളും നിറഞ്ഞു നിൽക്കുന്ന ഭൂപ്രദേശം ആലപ്പുഴ ജില്ല യിലെ കുട്ടനാട് താലൂക്കിന് പുറത്തുള്ള കുട്ടനാടിന്റെ ഭൂപ്രകൃതിയുള്ള പ്രദേശമാണ് അപ്പർകുട്ടനാട് .
കോട്ടയം , ആലപ്പുഴ , പത്തനംതിട്ട ജില്ലകളിലായി ഈ പ്രദേശം വ്യാപിച്ചുകിടക്കുന്നു.
നെൽകൃഷിയാണ് ഇവിടത്തെ പ്രധാന കൃഷി.
പമ്പ , അച്ചൻകോവിൽ , മണിമല , മീനച്ചിലാർ ഇവയാണ് അപ്പർകുട്ടനാട്ടിലൂടെ ഒഴുകുന്ന നദികൾ
ആലപ്പുഴജില്ലയിലെ കാർത്തികപ്പള്ളി,ചെങ്ങന്നൂർ, മാവേലിക്കര,അമ്പലപ്പുഴ താലൂക്കുകളുടെ ചില ഭാഗങ്ങളും കോട്ടയംജില്ലയിലെ വൈക്കം,ചങ്ങനാശേരി താലൂക്കുകളുടെ ചില ഭാഗങ്ങളും പത്തനംതിട്ട ജില്ലയിലെ തിരുവല്ല താലൂക്കിന്റെ പടിഞ്ഞാറൻ ഭാഗങ്ങളും അപ്പർകുട്ടനാട്ടിൽ ഉൾപ്പെടും.
അപ്രേം മൂക്കൻ ഇംഗ്ലീഷ് വിലാസം https://ml.wikipedia.org/wiki/Mar_Aprem_Mooken
അസ്സീറിയൻ പൗരസ്ത്യ സഭയുടെ ഭാരതത്തിന്റെ മുൻ മെത്രാപ്പോലീത്തയാണ് മാർ അപ്രേം മെത്രാപ്പൊലീത്താ .
തൃശ്ശൂരിലെ മൂക്കൻ തറവാട്ടിൽ ദേവസ്സിയുടെയും കൊച്ചു മറിയത്തിന്റെയും നാലാമത്തെ മകനായി 1940 ജൂൺ 13-ന്  ജനനം.
ജോർജ്ജ്‌ ഡേവിസ്‌ മൂക്കൻ എന്നായിരുന്നു ആദ്യനാമം.
തൃശ്ശൂർ സി എം എസ്‌ എൽ. പി സ്കൂളിലും കാൽഡിയൻ സിറിയൻ സ്കൂളിലുമായി വിദ്യാഭ്യാസം.
ഉയർന്ന മാർക്കോടെ  സ്കൂൾ പരീക്ഷ പാസായി സെന്റ് തോമസ്‌ കോളേജിൽ ഇന്റർമീഡിയറ്റിനു ചേർന്നു.
ഇന്റർമീഡിയറ്റിന് ശേഷം ജബൽപൂരിലെ ലീയൊണാർഡ്‌ തിയോളോജിക്കൽ സെമിനാരിയിൽ നിന്നും 1961-ൽ ദൈവശാസ്ത്രത്തിൽ ബിരുദം നേടി.
പൌരോഹിത്യവും വൈദിക ഉപരിപഠനവും
1961 ജൂൺ 25-ന് ശെമ്മശനായും പിന്നീട് 1965 ജൂൺ 13-ന് കശ്ശീശ്ശയായും മാർ തോമ ധർമോയിൽ നിന്നും  പട്ടം സ്വീകരിച്ച്‌  അദ്ദേഹം വൈദികശുശ്രൂഷയിൽ പ്രവേശിച്ചു.
തുടർന്ന്‌ ബാംഗ്ലൂരിലെ യൂണൈറ്റെഡ്‌ തിയോളോജിക്കൽ കോളേജിൽ നിന്നും ന്യൂ യോർക്കിലെ യൂണിയൻ തിയോളൊജിക്കൽ സെമിനാരിയിൽ നിന്നും സഭാചരിത്ര വിഷയത്തിൽ രണ്ട്‌ ബിരുദാനന്ത ബിരുദങ്ങൾ  നേടിയെടുത്തു.
പ്രിൻസ്റ്റണിലെ തിയോളൊജിക്കൽ സെമിനാരിയിൽ ഡോക്റ്ററേറ്റ് വിദ്യാഭ്യാസം ആരംഭിച്ചെങ്കിലും 1968-ൽ ബാഗ്ദാദിലെ മാർ സയ്യാ ചർച്ചിൽ വെച്ച്‌ കിഴക്കിന്റെ മെത്രാപ്പോലിത്തയായി അരോഹണം ചെയ്യപ്പെടുകയും തൃശ്ശൂരിലെത്തി സഭാ ഭരണം ഏറ്റെടുക്കേണ്ടതായും വന്നതിനാൽ വിദ്യാഭ്യാസം തുടരുവാൻ സാധിച്ചില്ല.
28 വയസ്സിൽ മാർ അപ്രെം മെത്രപ്പോലീത്തയായി സ്വന്ത നാട്ടിൽ എത്തിയപ്പൊൾ അതു വരെയുള്ള ഭാരത ക്രൈസ്തവസഭാ ചരിത്രത്തിലെ ഏറ്റവും പ്രായം കുറഞ്ഞ രണ്ടാമത്തെ മെത്രാനായി.1976-ൽ സെറാമ്പൂർ യൂണിവേഴ്സിറ്റിയിൽ നിന്നും ഡോക്‌റേറ്റ്‌ ബിരുദം(D.Th) നേടി.2002-ൽ എം.ജി യൂണിവേഴ്സിറ്റിയിൽ നിന്നും സുറിയാനി സാഹിത്യത്തിൽ മറ്റൊരു ഡോക്‌റേറ്റും(Ph.D) അദ്ദേഹം നേടി.
സാഹിത്യ പ്രവർത്തനങ്ങൾ
ഇംഗ്ലീഷിലും മലയാളത്തിലുമായി ഏഴുപതോളം പുസ്തകങ്ങൾ രചിച്ചു.
യാത്രവിവരണങ്ങൾ,ജീവചരിത്രം,ആത്മകഥ,ഫലിതം,സഭാചരിത്രം എന്നിങ്ങനെ നിരവധി വിഭാഗത്തിൽ പെടുന്ന ഈ പുസ്തകങ്ങളിൽ പലതും അസ്സീറിയൻ, അറബിക്‌, റഷ്യൻ ഭാഷകളിലേക്ക്‌ തർജ്ജമ ചെയ്തിട്ടുണ്ട്‌.
വിശുദ്ധ ഫലിതങ്ങൾ, Bishop’s Jokes, Laugh With the Bishop എന്നീ തലക്കെട്ടുകളിൽ പുറത്തിറങ്ങിയിട്ടുള്ള അദ്ദേഹത്തിന്റെ നർമ്മശേഖരങ്ങൾ നാനാ ജാതിമതസ്ഥരുടെ ശ്രദ്ധ നേടിയിട്ടുണ്ട്.
മാർ അബീമലെക്ക്‌ തിമോഥിയോസ്‌ തിരുമേനിയെയും മാർ തോമ ധർമോ തിരുമേനിയും മാർ ദിൻഹ പാത്രീയാർക്കീസിനെയും പറ്റിയുള്ള ജീവചരിത്രങ്ങളും Nestorian Missions,Council of Ephesus of 431 AD, The Nestorian Fathers തുടങ്ങിയ ഗ്രന്ഥങ്ങളും സഭാചരിത്ര പണ്ഡിതർക്ക് വളരെ പ്രയോജനപ്രദങ്ങളാണ്.
നിരവധി ക്രിസ്തീയ ഭക്തി ഗാനങ്ങളും മാർ അപ്രെം രചിച്ചിട്ടുണ്ട്.
"കാൽവരി ക്രൂശെ നോക്കി ഞാൻ" എന്നു തുടങ്ങുന്ന ഗാനം ഭാരതത്തിലെയും വിദേശത്തെയും ഒട്ടനവധി ഭാഷകളിലേക്ക് തർജ്ജമ ചെയ്യപ്പെട്ടിട്ടുണ്ട്.
ബഹുമതികളും പുരസ്ക്കാരങ്ങളും
ധാരാളം പുരസ്കാരങ്ങൾ മാർ അപ്രെം മെത്രാപ്പൊലീത്തക്ക് ലഭിച്ചിട്ടുണ്ട്.
ഇംഗ്ലണ്ടിലെ കേംബ്രിഡ്‌ജ് ഇന്റർനാഷണൽ ബയോഗ്രാഫിക്കൽ സെന്റർ നൽകുന്ന മാൻ ഓഫ്‌ അച്ചീവ്മെന്റ് അവാർഡ് (1984), മെഡൽ ഓഫ്‌ മെറിറ്റ്‌ ഓഫ്‌ കോപ്റ്റിക്ക്‌ ഓർത്തഡോക്സ്‌ ചർച്ച്‌, ലിറ്റററി അവാർഡ്‌ ഓഫ്‌ തൃശ്ശൂർ റോട്ടറി ക്ലബ്ബ്‌(1990), ക്രൈസ്തവ സാഹിത്യ സമിതിയുടെ വില്യം കേറി അവാർഡ്, World Wide Award of Thrissur(1991),മികച്ച എക്യൂമെനിക്കൽ പ്രവർത്തകനുള്ള മേരി പോൾ ചമ്മണം അവാർഡ്‌ (2002)എന്നിവ അവയിൽ  ചിലതാണ്‌.
സുറിയാനി ലിഖിതങ്ങളുടെ ശേഖരം
അത്യപൂർവ്വവും അതിപുരാതനവുമായ നിരവധി സുറിയാനി ലിഖിതങ്ങളുടെ ഒരു വിപുലശേഖരം മാർ അപ്രേമിന് സ്വന്തമായുണ്ട് .
1585 ൽ എഴുതിയ പ്രതിദിന പ്രാർത്ഥനകളുടെ കാശ്‌കോൽ എന്ന പുസ്തകം മുതൽ മാർ തോമ ധർമോ തിരുമേനിയുടെ ഡയറി വരെയുള്ളവ  ഇവയിലുൾപ്പെടുന്നു.
ഈ പുസ്തകങ്ങളും രേഖകളും മാർ അപ്രെം മാനുസ്ക്രിപ്റ്റ്സ് എന്ന പേരിൽ ലോകമെമ്പാടുമുള്ള സുറിയാനി പണ്ഡിതരുടെയിടയിൽ അറിയപ്പെടുന്നു.
ഈ അപൂർവ ശേഖരത്തെക്കുറിച്ചുള്ള ഒരു ഗ്രന്ഥം "Assyrian Manuscripts in India" എന്ന പേരിൽ, തന്റെ എഴുപത്തിയൊന്നാം പുസ്തകമായി പുറത്തിറക്കാനുള്ള അവസാന മിനുക്കുപണിയിലാണു മെത്രാപ്പോലീത്ത.
൧ 1842-ൽ അന്ത്യോഖ്യയിൽ വെച്ച്‌ സ്ഥാനമേറ്റ മാർത്തോമ്മാ സഭയിലെ മാത്യൂസ്‌ മാർ അത്താനാസ്യോസ്‌ തന്റെ ഇരുപത്തിനാലാം വയസ്സിൽ മെത്രാനായി.
സ്വാതന്ത്ര്യസമരത്തിൽ ഉത്തരമലബാറിന്റെ ഒരു പ്രധാന സംഭാവന  ആയിരുന്നു 1940 സപ്തംബർ 15 -ലെ മോറാഴ സംഭവം .
ബ്രിട്ടീഷ് സാമ്രാജ്യത്വം രണ്ടാം ലോകമഹായുദ്ധത്തിൽ ഇന്ത്യയെ പങ്കാളിയാക്കിയതിൽ പ്രതിഷേധിച്ച് കേരള പ്രദേശ്‌ കോൺഗ്രസ്സ് കമ്മിറ്റിയുടെ ആഹ്വാന പ്രകാരം 1940 സപ്തംബർ 15 സാമ്രാജ്യത്വ വിരുദ്ധദിനമായി ആചരിക്കാൻ തീരുമാനിക്കുകയുണ്ടായി.
എന്നാൽ അന്നത്തെ  സർക്കാർ അത് നിരോധിച്ചു കൊണ്ട് ഉത്തരവിറക്കി.
നിരോധനം ലംഘിച്ചു കൊണ്ട് കീച്ചേരിയിൽ കെ.പി.ആർ. ഗോപാലന്റെ നേതൃത്വത്തിൽ ഒരു വൻ പൊതുയോഗം ചേരാൻ തീരുമാനിച്ചു.
എന്നാൽ യോഗം നിരോധിച്ചതിനാൽ അഞ്ചാം പീടികയിലേക്ക്‌ പൊതുയോഗം മാറ്റി.
അവിടെ യോഗം നടക്കുന്നതിനിടെ സബ്.
ഇൻസ്പെക്ടർ  കുട്ടിക്കൃഷ്ണമേനോന്റെ നേതൃത്വത്തിൽ എത്തിയ പോലീസ് സംഘം മർദ്ദനമുറകൾ നടത്തികൊണ്ട് അവിടെ ഒത്തുകൂടിയ ജനങ്ങളെ നേരിട്ടു.
തുടർന്നുണ്ടായ ജനങ്ങളുടെ ചെറുത്തുനിൽപ്പിൽ സബ് ഇൻസ്പെക്ടർ കുട്ടിക്കൃഷ്ണമേനോനും മറ്റൊരു പോലീസുകാരനും കൊല്ലപ്പെട്ടു.
ഇതിനെ തുടർന്ന് ഉത്തര മലബാർ പ്രദേശമാകെ പോലീസ് അതിക്രമങ്ങളെ നേരിടേണ്ടി വരികയുണ്ടായി.
നൂറുകണക്കിന് പാർട്ടി പ്രവർത്തകർ ലോക്കപ്പ് മർദ്ദനത്തിനു ഇരയായി.
വിചാരണക്കൊടുവിൽ കെ.പി.ആർ.ഗോപാലനെ തൂക്കിക്കൊല്ലുന്നതിനും മറ്റു നിരവധിപേരെ ജീവപര്യന്തം തടവിനും ശിക്ഷിക്കുകയും ചെയ്തു.
കെ. പി. ആറിന്റെ ജീവൻ രക്ഷിക്കണമെന്നാവശ്യപ്പെട്ട് 1942 ഫെബ്രുവരി 27 -ന് മാതൃഭൂമിയിൽ കെ.എ. ദാമോദര മേനോൻ മുഖപ്രസംഗം എഴുതി .
പിന്നീട് മഹാത്മാഗാന്ധിയുടെ ഇടപെടലും ബ്രിട്ടിഷു പാർലമെന്റിൽ നടന്ന ചൂടേറിയ ചർച്ചയ്ക്കും ഒടുവിൽ കെ പി ആറിന്റെ വധശിക്ഷ ജീവപര്യന്തമാക്കി മാറ്റുകയുണ്ടായി.
സാമ്രാജ്വത്വവിരുദ്ധ പോരാട്ടത്തിലെ ഒരു പ്രധാന ഏട് തന്നെയായി മാറി മോറാഴ സംഭവം.
മൊറാഴ സമരം Morazha riot Morazha riot
ബ്രിട്ടീഷ് സാമ്രാജ്യത്വം ഏകപക്ഷീയമായി രണ്ടാം ലോകയുദ്ധത്തിൽ ഇന്ത്യയെ പങ്കാളിയാക്കിയതിനെതിരെ എല്ലാവിഭാഗം ജനങ്ങളും പ്രതിഷേധവുമായി രംഗത്തിറങ്ങി.
ഇതിന്റെ തുടർച്ചയായി നടന്ന പ്രതിഷേധങ്ങളും സമരങ്ങളുമാണ് മൊറാഴ സമരമായി രൂപപ്പെട്ടത്.
കെ പി സി സി, മർദ്ദനത്തിനെതിരെ പ്രതിഷേധദിനം ആചരിക്കാൻ ആഹ്വാനം ചെയ്തു.
കെ പി സി സിയുടെ പ്രതിഷേധാഹ്വാനത്തിനു മുമ്പു തന്നെ കർഷകസംഘം വിലവർദ്ധന പ്രതിഷേധ ദിനമാചരിക്കുവാൻ ആഹ്വാനം നടത്തിയിരുന്നു.
ചിറയ്‌ക്കൽ താലൂക്കിലെ കീച്ചേരിയിലാണ്‌ കർഷകസംഘം സമ്മേളനം നടത്താൻ തീരുമാനിച്ചത്‌.1940 മെയ് 20ന് നിശ്ചയിച്ച മർദ്ദന പ്രതിഷേധദിനം ഗാന്ധിജിയുടെ അഭ്യർഥനപ്രകാരം ജൂലായ് 21ലേക്ക് മാറ്റി.
അന്ന് മലബാറിലാകെ പ്രതിഷേധമിരമ്പി.
പിന്നീട് ഓഗസ്റ്റ് 18ന് പൗരസ്വാതന്ത്ര്യദിനമാചരിക്കാൻ കമ്മ്യൂണിസ്റ്റ് പാർട്ടി ആഹ്വാനം നടത്തിയെങ്കിലും അതിന് ജില്ലാ മജിസ്‌ട്രേറ്റ് നിരോധനം ഏർപ്പെടുത്തി.
1940 സെപ്തംബർ 8ന് ചേർന്ന കെ പി സി സി, സെപ്തംബർ 15ന് പ്രതിഷേധദിനമായി ആചരിക്കാൻ ആഹ്വാനം ചെയ്തു.
മലബാർ കലക്ടർ ഇതിന് നിരോധനം പ്രഖ്യാപിച്ചു.
കെ പി സി സി സെക്രട്ടറി കെ ദാമോദരൻ നിരോധനാജ്ഞ ലംഘിക്കാൻ ആഹ്വാനം ചെയ്തു.
നിരോധനം ലംഘിച്ചുകൊണ്ട് മലബാറിലാകെ ജനങ്ങൾ പ്രതിഷേധിച്ചു.
പലയിടങ്ങളിലും പ്രകടനത്തെ പോലീസ് അറസ്റ്റുൾപ്പെടെയുള്ള മർദ്ദനമുറകളാൽ നിഷ്ഠൂരമായി നേരിട്ടു .
ചിറക്കൽ താലൂക്കിലെ കീച്ചേരിയിൽ പ്രതിഷേധ ദിനാചരണത്തോടൊപ്പം കർഷകസമ്മേളനവും നടത്താൻ തീരുമാനിച്ചിരുന്നു.
സപ്തംബർ 15ന് രാവിലെ മുതൽതന്നെ ചെറുജാഥകൾ കീച്ചേരിയിലേക്ക് പുറപ്പെട്ടു.
വളപട്ടണം പോലീസ് എസ് ഐ കുട്ടികൃഷ്ണമേനോനും സംഘവും കീച്ചേരിയിലെത്തി, തുടർന്ന് നിരോധന ഉത്തരവുണ്ടായി.
നേതാക്കൾ ഉത്തരവ് ബാധകമല്ലാത്ത മൊറാഴ വില്ലേജിലെ അഞ്ചാംപീടികയിലേക്ക് പ്രകടനവും സമ്മേളനവും മാറ്റി.
വിഷ്ണുഭാരതീയന്റെ അധ്യക്ഷതയിൽ 4 മണിയോടെ അഞ്ചാംപീടികയിൽ പൊതുയോഗം ആരംഭിച്ചു.
ഈ സമയം വളപട്ടണം എസ് ഐ കുട്ടികൃഷ്ണമേനോൻ തളിപ്പറമ്പ് മജിസ്‌ട്രേറ്റിനെയും കൂട്ടി അവിടെയെത്തി.
പ്രകടനവും പൊതുയോഗവും നിരോധിച്ചതായി പ്രഖ്യാപിച്ചു.
എന്നിട്ടും ജനം പിരിഞ്ഞുപോകാതെവന്നപ്പോൾ എസ് ഐ യുടെ നേതൃത്വത്തിൽ ലാത്തിചാർജ്ജ് തുടങ്ങി.
പൊറുതിമുട്ടിയ ജനം കയ്യിൽ കിട്ടിയ കല്ലും വടികളുമായി ചെറുത്തുനിന്നു.
ജനങ്ങൾക്കുനേരെ രണ്ടുതവണ പോലീസ് വെടിവെച്ചു.
ജനം പിരിഞ്ഞുപോകാതെ ഉറച്ചുനിന്നു.
ഇതിനിടയിൽ കല്ലേറുകൊണ്ട് കുഴഞ്ഞുവീണ എസ് ഐ കുട്ടികൃഷ്ണമേനോൻ അവിടത്തന്നെ മരിച്ചു.
പരിക്കേറ്റ ഹെഡ് കോൺസ്റ്റബിൾ ഗോപാലൻ നമ്പ്യാർ പിന്നീട് ആശുപത്രിയിൽവെച്ചും മരിച്ചു.
കേസും കോടതി വിധിയും
ചരിത്രത്തിൽ മറ്റൊരധ്യായം കുറിച്ച വിചാരണയും വിധിന്യായവുമായിരുന്നു  ഈ കേസിന്റേത്‌.
40 പേരെ പ്രതിചേർത്താണ് കേസ് ഫയൽ ചെയ്തത്.
പോലീസ്‌ ഭീകരതയെക്കുറിച്ച്‌ പത്രങ്ങൾപോലും റിപ്പോർട്ട് ചെയ്യാൻ ഭയന്ന ഇക്കാലത്ത്‌ പി കൃഷ്ണപിള്ള അടക്കമുള്ള നേതാക്കൾ ഒളിവിൽ പ്രവർത്തിച്ച്‌ ജനങ്ങൾക്ക്‌ ആത്മവിശ്വാസം പകർന്നു.34 പേരെ കോടതിയിൽ ഹാജരാക്കാൻ പോലീസിന് കഴിഞ്ഞു.
ഒരു കൊല്ലത്തോളം നീണ്ടുനിന്ന കേസിൽ മദ്രാസ് ഹൈക്കോടതി 14 പേരൊഴികെ എല്ലാവരെയും വിട്ടയച്ചു.
കെ പി ആർ ഗോപാലനെ വധശിക്ഷയ്ക്ക് വിധിച്ചെങ്കിലും ജനകീയ സമ്മർദ്ദത്തെ തുടർന്ന് ശിക്ഷ ജീവപര്യന്തമായി ഇളവുചെയ്തു മലബാറിന്റെയും ഇന്ത്യയുടെയും രാഷ്ട്രീയ സെഷൻസ്‌ കോടതി കെ പി ആറിനേയും ടി രാഘവൻ നമ്പ്യാരേയും ഏഴുവർഷത്തെ കഠിനതടവിനും മറ്റു പ്രതികളെ അതിൽ കുറഞ്ഞ ശിക്ഷക്കും വിധിച്ചു.
പ്രതികളെ സംബന്ധിച്ചേടത്തോളം അവർക്ക്‌ കുട്ടികൃഷ്ണമേനോനെ വധിക്കണമെന്ന് ആഗ്രഹമുണ്ടായിരുന്നില്ലെന്ന് കോടതി വിധിയിൽ ജഡ്ജി വ്യക്തമാക്കി.
പക്ഷേ, പ്രതികൾക്ക്‌ കടുത്ത ശിക്ഷ നൽകണമെന്ന് നിർബന്ധമുണ്ടായിരുന്ന കൊളോണിയൽ ഭരണകൂടം ഹൈക്കോടതിയിൽ അപ്പീൽ നൽകുകയും കെ പി ആറിന്റെ കഠിന തടവ്‌ വധശിക്ഷയാക്കി മാറ്റുകയും ചെയ്തു.
പക്ഷേ, ഈ കോടതിവിധിക്കെതിരെ ഇന്ത്യയിലാകമാനം പ്രതിഷേധത്തിന്റെ അലകൾ ഉയർന്നു.
കോടതിയുടെ തീരുമാനത്തെ വെല്ലുവിളിക്കാൻ സകലമാന ജനവിഭാഗങ്ങളും തയ്യാറായി.
നിരവധി പെറ്റീഷനുകളും അതിലേറെ ജാഥകളും പ്രകടനങ്ങളും റാലികളും സംഘടിപ്പിക്കപ്പെട്ടു.
ഗാന്ധി, നെഹ്‌റു അടക്കമുള്ള ദേശീയ നേതാക്കൾക്ക്‌ ഈ കാര്യത്തിൽ ഇടപെടേണ്ടിവന്നു.
അവസാനം 1942 മാർച്ച്‌ മാസത്തോടെ ബ്രിട്ടീഷ്‌ ഗവൺമെന്റ്‌ കെ പി ആറിന്റെ വധശിക്ഷ ഇളവ്‌ ചെയ്തുകൊണ്ട്‌ ഉത്തരവിറക്കി.
അവലംബം ↑ workersforum.blogspot.in/2012/02/blog-post_4145.html ↑ പുറം കണ്ണികൾ മൊറാഴയും മാങ്ങാട്ടുപറമ്പും
മൊറിൻഡ ഇംഗ്ലീഷ് വിലാസം https://ml.wikipedia.org/wiki/Morinda
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ തന്നെ ഉപകുടുംബമായ റുബിയോയ്ഡേയിൽ ഉൾപ്പെട്ട മൊറിൻഡേ ഗോത്രത്തിലെ ഒരു ജനുസ്സാണ് മൊറിൻഡ - Morinda .
മോറസ് ( morus ) ( മൾബറി ) എന്ന ലാറ്റിൻ വാക്കിൽ നിന്നും ഇൻഡിക്ക ( indica ) (ഇന്ത്യ -എന്നർഥം) എന്ന വാക്കിൽ നിന്നുമാണ് ഈ പേരു കിട്ടിയത്.
ജാപ്പനീസ്, കൊറിയൻ, ചൈനീസ് മരുന്നുകളിൽ ഔഷധമായി ഉപയോഗിക്കുന്നു.
ഏകദേശം 80ഓളം ഇനങ്ങൾ ഇതിലുണ്ട്.
ഇതിലെ പല ഇനങ്ങളും ലോകമെമ്പാടും ഉഷ്ണമേഖലാ പ്രദേശങ്ങളിൽ വളരുന്നുണ്ട്.
ഈ ജനുസ്സിലെ ഇനങ്ങൾ മരങ്ങളായും കുറ്റിച്ചെടികളായും വള്ളികളായും വളരുന്നു.
മൊറിൻഡ സിട്രിഫോളിയ എന്നയിനങ്ങൾക്ക് മുന്തിരി വള്ളികളോട് വളരെ സാമ്യമുണ്ട് .
ചില സ്പീഷിസുകൾ Morinda angustifolia Morinda asperula Standl.
Morinda asteroscepa K.Schum.
( Malawi , Tanzania ) Morinda citrifolia L. – Great Morinda, Noni, Aal ( Southeast Asia ) Morinda citrifolia var.
bracteata ( Roxb. ) Hook.f. Morinda citrifolia var.
citrifolia L. Morinda fasciculata Benth.
( Ecuador ) Morinda jasminoides A.Cunn.
– Sweet Morinda (Eastern Australia ) Morinda longiflora Morinda lucida Benth.
Morinda morindoides (Baker) Milne-Redh.
Morinda nana Morinda officinalis F.C.How ( China ) Morinda panamensis Seem.
Morinda parvifolia മൊറിൻഡ പ്യൂബ്സെൻസ് Morinda royoc L. Morinda tinctoria Roxb.
Morinda trimera Hillebr.
– Noni kuahiwi ( Hawaii ) Morinda umbellata L. Morinda yucatanensis Greenm.
Formerly placed here Psychotria muscosa (Jacq.) Steyerm.
(as Morinda muscosa Jacq. ) അവലംബം External links Morinda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Morinda എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
World Checklist of Rubiaceae Complete species list
മൊറേവിയ
ചെക്ക് റിപ്പബ്ലിക്കിനു കിഴക്കായി സ്ഥിതിചെയ്തിരുന്ന ഒരു ചരിത്ര ജനപദമാണ് മൊറേവിയ ഇംഗ്ലീഷ്: Moravia ( / m ə ˈ r eɪ v i ə / mə- RAY -vee-ə , also UK : / m ɒ ˈ -/ morr- AY - , US : / m ɔː ˈ -, m oʊ ˈ -/ mor- AY -, moh- RAY - ; ചെക്ക് : Morava [ˈmorava] ⓘ ; ജർമ്മൻ : Mähren [ˈmɛːʁən] ( listen ) ; Polish : Morawy [mɔˈravɨ] ; Silesian : [ Morawa ] Error: {{Lang}}: text has italic markup ( help ) ; ലത്തീൻ : Moravia )
1348 മുതൽ 1918 വരെ ബൊഹേമിയൻ കിരീടത്തിന്റെ കിരീടഭൂമിയും മധ്യകാലവും ആധുനികവുമായ മൊറാവിയേറ്റ്, 1004 മുതൽ 1806 വരെ വിശുദ്ധ റോമൻ സാമ്രാജ്യത്തിന്റെ സാമ്രാജ്യത്വ രാഷ്ട്രം, 1804 മുതൽ 1867 വരെ ഓസ്ട്രിയൻ സാമ്രാജ്യത്തിന്റെ കിരീടഭൂമി, 1867 മുതൽ 1918 വരെ ഓസ്ട്രിയ-ഹംഗറിയുടെ ഒരു ഭാഗം.
1918 ൽ സ്ഥാപിതമായ ചെക്കോസ്ലോവാക്യയുടെ അഞ്ച് ദേശങ്ങളിൽ ഒന്നായിരുന്നു മൊറാവിയ.
1928 ൽ ഇത് ചെക്ക് സിലേഷ്യയുമായി ലയിപ്പിക്കുകയും 1949 ൽ കമ്മ്യൂണിസ്റ്റ് അട്ടിമറിയെത്തുടർന്ന് ഭൂമി വ്യവസ്ഥ നിർത്തലാക്കുകയും ചെയ്തു.
22,623.41 ചതുരശ്രകിലോമീറ്റർ വിസ്തൃതിയുള്ള 2 മോറേവിയയിൽ 30 ലക്ഷത്തിൽ അധികം പേര് വസിക്കുന്നു ജനങ്ങളെ ചരിത്രപരമായി മോറേവിയർ എന്നാണ് വിളിക്കുന്നത്.
ഇത് ചെക്കുകളുടെ ഒരു ഉപവിഭാഗമാണ്, മറ്റൊരു കൂട്ടമാണ് ബൊഹീമീയർ.
1945 ഇൽ പുറത്താക്കപ്പെടുന്നതുവരെ ജർമ്മൻ സംസാരിക്കുന്ന ബൊഹീമിയൻ ജെർമൻ എന്ന കൂട്ടർ വളരെയധികം ഇവിടെ പാർത്തിരുന്നു.
മൊറേവിയയുടെ ചരിത്രപരമായ തലസ്ഥാനവും ഇപ്പോഴത്തെ എറ്റവും വല്യ നഗരവും ബുർണോ ആണ്.
30 വർഷത്തെ യുദ്ധത്തിനിടെ സ്വീഡീഷ് സൈന്യം തകർത്തെറിയുന്നതു വരെ ഒലുമോക് ആയിരുന്നു മോറേവിയയുടെ തലസ്ഥാനം.
ഇന്ന് അത് ഒലുമോക് റോമൻ കത്തോലിക്ക അതിരൂപതയുടെ ആസ്ഥാനമാണ്.
തെക്ക് വടക്കായി ഒഴുകുന്ന മൊറാവ നദിയിൽ നിന്നാണ് മോറേവിയ എന്ന പേരു വന്നത്.
ഈ നദിയാണ് ഇവിടത്തെ പ്രധാന ജലസ്രോതസ്സ്.
റഫറൻസുകൾ കുറിപ്പുകൾ കുറിപ്പുകൾ ↑ Including Moravian enclaves in Silesia .
മൊറിന ലോംഗ്ഫോളിയ ഇംഗ്ലീഷ് വിലാസം https://ml.wikipedia.org/wiki/Morina_longifolia
കാപ്രിഫോളിയെസീ കുടുംബത്തിലെ ഒരിനം പുഷ്പിക്കുന്ന സസ്യമാണ് മൊറിന ലോംഗ്ഫോളിയ .
മുറ്റം, കോട്ടേജ്, ചരലിട്ടു നിരത്തുന്നയിടം, പാറനിറഞ്ഞ തോട്ടങ്ങൾ എന്നിവയിൽ അതിരുകൾക്കും വരമ്പുകൾക്കും ഇത് ശുപാർശ ചെയ്യുന്നു.
പക്ഷേ വളരെയധികം തണൽ ഉണ്ടെങ്കിൽ അത് ചീഞ്ഞഴുകിപ്പോകും.
മലഞ്ചെരിവുകളിലും ആൽപൈൻ കുറ്റിക്കാടുകളിലും ഇതിന്റെ ആവാസവ്യവസ്ഥ കാണപ്പെടുന്നു.
മൊറെനോ വാലി
മൊറെനോ വാലി അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് റിവർസൈഡ് കൗണ്ടിയിൽ സ്ഥിതിചെയ്യുന്നതും സാൻ ബർനാർഡിനോ-റിവർസൈഡ് മെട്രോപ്പോളിറ്റൻ പ്രദേശത്തിന്റെ ഭാഗവുമായ നഗരമാണ്.
താരതമ്യേന പ്രായംകുറഞ്ഞ  നഗരമായിരുന്ന മൊറെനോ വാലിയുടെ 1980-കൾ മുതൽ 2000-ത്തിൻറെ പ്രാരംഭം വരെയുള്ള ദ്രുതഗതിയിലുള്ള വളർച്ച, ഈ നഗരത്തെ റിവർസൈഡ് കൌണ്ടിയിലെ ജനസംഖ്യയിൽ രണ്ടാം സ്ഥാനമുള്ള നഗരവും ഇൻലാൻറ് എമ്പയറിലെ ജനസംഖ്യാ കേന്ദ്രങ്ങളിൽ ഒന്നുമായി മാറുന്നതിനു പ്രധാന കാരണമായി.
2010 ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 193,365 ആയിരുന്നു.
റിവർസൈഡ് കൌണ്ടിയുടെ കൌണ്ടി സീറ്റും വലിയ നഗരവും മൊറെനോ വാലി നഗരത്തിന് നേരേ പടിഞ്ഞാറുമായി നിലനിൽക്കുന്ന റിവർസൈഡ് നഗരവുമായി മൊറെനോ വാലി അടുത്തു ബന്ധപ്പെട്ടു കിടക്കുന്നു.
മൊറെനോ വാലി ഗ്രേറ്റർ ലോസാ ആഞ്ചെലസ് പ്രദേശത്തിൻറെ ഭാഗവുംകൂടിയാണ്.
മൊറെമി ഗെയിം റിസർവ്വ് Elephant crossing road in Moremi game reserve Lioness in Moremi game reserve.
A leopard stalking through the grass
മൊറെമി ഗെയിം റിസർവ്വ് ബോട്സ്വാനയിൽ സ്ഥിതിചെയ്യുന്ന ഒരു ഗെയിം റിസർവ്വാണ്.
ഒക്കാവങ്ങോ ഡെൽറ്റയുടെ കിഴക്ക് ഭാഗത്ത് സ്ഥിതി ചെയ്യുന്ന ഈ ഗെയിം റിസർവ്വ് നാമകരണം ചെയ്യപ്പെട്ടിരിക്കുന്നത് ബതാവാനാ ഗോത്രത്തിൻറെ ചീഫ് മൊറെമിയുടെ പേരിനെ ആസ്പദമാക്കിയാണ്.
ഗെയിം റിസർവ് എന്ന നിലയിൽ രൂപീകരിക്കപ്പെട്ടതിനാൽ ഇവിടെ വസിച്ചിരുന്ന ബസർവ്വ അഥവാ ബുഷ്മാൻ ജനങ്ങൾക്ക് റിസർവ്വിനുള്ളിൽത്തന്നെ കഴിയുവാൻ അനുമതി നൽകപ്പെട്ടിരുന്നു.